Pärnu Raeküla Kool

Pärnu Raeküla Kool on eestikeelne põhikool Pärnus. Kool asub kahes õppehoones, Käo 4 ja Lembitu 1A.
Pärnu Raeküla Kooli tunnuslause on: Vitae, non scholae discimus. (Me ei õpi kooli, vaid elu jaoks).
Koolist.
Ajalooline ülevaade.
Raekülla kooli asutamise mõte tuli 1911. aasta juulis Pärnu Eesti kooliseltsi Raeküla osakonna asutamisega Konstantin Pätsi eestvedamisel. Sel ajal tuli kooli asutamise luba taotleda Riiast ja kõige paremini oskasid asja juhendada vennad Konstantin ja Voldemar Päts. Luba saadi ja linna rahaga püstitas Martin Klein Raeküla mändide alla kahe klassiruumiga koolimaja.
Maja oli küll valmis, kuid koolijuhataja puudumisel õnnestus kool avada kaheaastase algkoolina alles 23. märtsil 1913, kui juhatajaks tuli Martin Jürgen Viljandist. Venekeelset õpetust andis 60 lapsele kaks õpetajat. Järgmisel aastal oli õpilasi juba sadakond ja töötati kolme jaoskonnaga kahes klassiruumis. Riigi koolivalitsus maksis palka õpetajatele, muretses õppevahendid ja soetas raamatukogu. Linna aruannetes on kirjas vaid küttekulud.
Esimese maailmasõja ajal hõivasid koolimaja sõdurid ja kooli vara evakueeriti Venemaale Tveri kubermangu. 
1919. aastal võttis Pärnu linn Raeküla kooli linna algkoolide nimekirja ja nimetas selle "Pärnu VII algkooliks". Koolis oli neli klassi.
1922 nimetati ümber "Pärnu VII 6-klassiliseks algkooliks", kus oli 180 õpilast, 7 õpetajat.
1926. aastal tegi Pärnu linn kuueklassilise hariduse kohustuslikuks (mujal Eestis kehtis veel neljaklassiline koolikohustus). Samal aastal valmis koolimaja juurdeehitis, kuhu tehti saal ja jalutusruum, mis avati pidulikult 31. oktoobril.
Teise maailmasõja järel kandis kool "Pärnu IV mittetäieliku keskkooli" nime.
1962. aastal ehitati uus algklasside hoone ja järgmisel aastal nimetati kool "Pärnu VIII 8-klassiline kooliks".
1979. a kool suleti, sest Metsa tänaval avati 1. septembril Lydia Koidula nimelisse Pärnu 2. Keskkool ja õpilased ja õpetajad viidi üle sellesse kooli. Lembitu 1 õppehoones said ruumid Pärnu kaks õhtukeskkooli, millest hiljem kasvas välja Täiskasvanute gümnaasium. Lembitu 1a õppehoones on tegutsenud Pärnu noorte tehnikamaja ja Pärnu Kunstikool.
1980. aastate jooksul kasvas Pärnu linnas õpilaste arv ja Raekülas alustati uue koolihoone ehitust aadressil Käo tn 4.
10. mail 1991. aastal allkirjastasid Pärnu linnapea Jaak Saarniit ja linnasekretär Raul Oberg Pärnu Linnavalitsuse määruse nr 142, millega asutati Pärnu Raeküla Keskkool alates 01. septembrist 1991. a.
1. septembril 1991 alustas Pärnu Raeküla Keskkool uues õppehoones (Käo 4) munitsipaalkoolina, 291 õpilase ja 20 õpetajaga.
6. juunil 1997 nimetati kool "Pärnu Raeküla Gümnaasiumiks".
Pärnu linnas alanud haridusreformide käigus otsustati, et kool peab muutuma põhikooliks ja 1. septembril 2010 nimetati kool "Pärnu Raeküla Kooliks", muutudes põhikooliks.
1. septembril 2011 alustas koolis ülelinnaline 1. klass spordiklassina (jalgpall, tennis).
2014. a suvel renoveeriti Lembitu 1A õppehoone. Selles õppehoones õppisid I kooliastme õpilased.
2015. a alustati Käo 4 õppehoone võimlakorpuse kahe seina soojustamisega.
2020. a soojustati täielikult Käo tn 4 õppehoone. Soojustamistööde käigus vahetati ka kõik aknad ja välisuksed.
2023. a suvel alustati Käo 4 õppehoone siseruumide renoveerimist. Koolihoone kooliti täiesti tühjaks. Õpilased asusid õppima kahte majja - I kooliastme ja 5.b klassi õpilased jäid Lembitu 1a õppehoonesse. Ülejäänud õpilased asusid ajutiselt õppima Ülejõele, linna poolt renditud Aide ärikeskuse ruumidesse. Renoveerimise käigus lammutati enamus seinu (jäid alles vaid kandvad seinad), ruumilahendus erines täielikult varasemast, vahetati välja kogu kommunikatsioon, õppehoone sai uue uue sisustuse, mis vastas nüüdisaegsele õpikeskkonnale. Muutus oluliselt koolihoone kontseptsioon - kool kui õpikeskus. 2024. aasta 1. septembril alustati taas täielikult muutunud õppehoones. Koolihoone renoveerimist ja sisustamist rahastas Pärnu linn ja see läks maksma 6 051 544 eurot. Kooli.
Kooli väljaanded.
Kooli väljaanded on kättesaadavad ka rahvusraamatukogus ja Tartu Ülikooli raamatukogus.
Õpilased.
2014/2015. õppeaastal oli koolis 20 klassikomplekti, kus õppis 397 õpilast:
2015/2016. õppeaastal oli koolis 23 klassikomplekti, kus õppis 440 õpilast:
2016/2017. õppeaastal on koolis 23 klassikompleti, kus õpib 418 õpilast:
2019/2020. õppeaastal on koolis 23 klassikomplekti ja 411 õpilast:
2020/2021. õppeaastal on koolis 19 klassikomplekti ja 361 õpilast: